CELEX: 32017D0728
Language: el
Date: 2017-04-20 00:00:00
Title: Εκτελεστική απόφαση (ΕΕ) 2017/728 της Επιτροπής, της 20ής Απριλίου 2017, για την τροποποίηση της εκτελεστικής απόφασης 2013/92/ΕΕ για την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά συγκεκριμένων εμπορευμάτων καταγωγής Κίνας [κοινοποιηθείσα υπό τον αριθμό C(2017) 2429]

25.4.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 107/33
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/728 ΤΗΣ ΕΠΙΤΡΟΠΉΣ
      της 20ής Απριλίου 2017
      για την τροποποίηση της εκτελεστικής απόφασης 2013/92/ΕΕ για την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά συγκεκριμένων εμπορευμάτων καταγωγής Κίνας
      
         
            [κοινοποιηθείσα υπό τον αριθμό C(2017) 2429]
         
      
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
      Εκτιμώντας τα ακόλουθα:
      
                  (1)
               
               
                  Η εκτελεστική απόφαση 2013/92/ΕΕ της Επιτροπής (2) προβλέπει την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά ορισμένων εμπορευμάτων καταγωγής Κίνας.
               
            
                  (2)
               
               
                  Η εφαρμογή της εκτελεστικής απόφασης 2013/92/ΕΕ έδειξε ότι τα υλικά ξύλινων συσκευασιών που χρησιμοποιούνται για τη μεταφορά ορισμένων εμπορευμάτων καταγωγής Κίνας εξακολουθούν να ενέχουν φυτοϋγειονομικό κίνδυνο για την Ένωση. Επομένως, η επιτήρηση, οι φυτοϋγειονομικοί έλεγχοι και τα μέτρα που προβλέπονται στην εκτελεστική απόφαση θα πρέπει να εξακολουθήσουν να εφαρμόζονται έως τις 31 Ιουλίου 2018 και η ημερομηνία κατά την οποία τα κράτη μέλη θα πρέπει να υποβάλουν κοινοποίηση σχετικά με τους φυτοϋγειονομικούς ελέγχους εισαγωγών θα πρέπει να οριστεί ανάλογα.
               
            
                  (3)
               
               
                  Οι κωδικοί της συνδυασμένης ονοματολογίας ορισμένων εμπορευμάτων έχουν επικαιροποιηθεί με τον εκτελεστικό κανονισμό (ΕΕ) 2016/1821 της Επιτροπής (3). Τα υποδείγματα κοινοποίησης που καθορίζονται στα παραρτήματα I και ΙΙ της απόφασης 2013/92/ΕΕ θα πρέπει, κατά συνέπεια, να ευθυγραμμιστούν με την επικαιροποιημένη ονοματολογία.
               
            
                  (4)
               
               
                  Συνεπώς, η απόφαση 2013/92/ΕΕ θα πρέπει να τροποποιηθεί ανάλογα.
               
            
                  (5)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η εκτελεστική απόφαση 2013/92/ΕΕ τροποποιείται ως εξής:
      
                  1)
               
               
                  Το άρθρο 5 αντικαθίσταται από το ακόλουθο κείμενο:
                  «Άρθρο 5
                  Κοινοποίηση
                  Με την επιφύλαξη της οδηγίας 94/3/ΕΚ της Επιτροπής (*1), τα κράτη μέλη κοινοποιούν στην Επιτροπή το αργότερο έως τις 31 Ιουλίου 2017 για την περίοδο από την 1η Απριλίου 2016 έως τις 31 Μαρτίου 2017 και το αργότερο έως τις 30 Απριλίου 2018 για την περίοδο από την 1η Απριλίου 2017 έως τις 31 Μαρτίου 2018 τον αριθμό και τα αποτελέσματα των φυτοϋγειονομικών ελέγχων που διενεργήθηκαν σύμφωνα με τα άρθρα 2 και 3 της παρούσας απόφασης. Για τον σκοπό αυτό, τα κράτη μέλη χρησιμοποιούν το υπόδειγμα κοινοποίησης που καθορίζεται στο παράρτημα II.
                  
                     (*1)  Οδηγία 94/3/ΕΚ της Επιτροπής, της 21ης Ιανουαρίου 1994, περί θεσπίσεως διαδικασίας για γνωστοποίηση παρακράτησης αποστελλόμενου εμπορεύματος ή επιβλαβούς οργανισμού προελεύσεως τρίτων χωρών εξαιτίας άμεσου κινδύνου φυτοΰγειονομικού χαρακτήρα (ΕΕ L 32 της 5.2.1994, σ. 37).»."
						
               
            
                  2)
               
               
                  Στο άρθρο 7, το δεύτερο εδάφιο αντικαθίσταται από το ακόλουθο κείμενο:
                  «Τα άρθρα 1 έως 4 ισχύουν έως τις 31 Ιουλίου 2018.».
               
            
                  3)
               
               
                  Τα παραρτήματα I και II τροποποιούνται σύμφωνα με το παράρτημα της παρούσας απόφασης.
               
            Άρθρο 2
      Η παρούσα απόφαση απευθύνεται στα κράτη μέλη.
      
         Βρυξέλλες, 20 Απριλίου 2017.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 169 της 10.7.2000, σ. 1.
      
         (2)  Εκτελεστική απόφαση 2013/92/ΕΕ της Επιτροπής, της 18ης Φεβρουαρίου 2013, για την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά συγκεκριμένων εμπορευμάτων καταγωγής Κίνας (ΕΕ L 47 της 20.2.2013, σ. 74).
      
         (3)  Εκτελεστικός κανονισμός (ΕΕ) 2016/1821 της Επιτροπής, της 6ης Οκτωβρίου 2016, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 294 της 28.10.2016, σ. 1).
      
         ΠΑΡΑΡΤΗΜΑ
         
                     1.
                  
                  
                     Στην όγδοη σειρά του πίνακα στο παράρτημα I της εκτελεστικής απόφασης 2013/92/ΕΕ, ο αριθμός «6908» αντικαθίσταται από τον αριθμό «6907».
                  
               
                     2.
                  
                  
                     Στην όγδοη στήλη του πίνακα στο παράρτημα II της εκτελεστικής απόφασης 2013/92/ΕΕ, ο αριθμός «6908» αντικαθίσταται από τον αριθμό «6907».